Diari Oficial de la Generalitat Valenciana


Sumari del DOGV 3901, del 20-12-2000 (2000/10957)

RESOLUCIÓ d'1 de desembre de 2000, de la directora general de Promoció Cultural i Patrimoni Artístic, per la qual es concedixen les ajudes a les galeries d'art valencianes admeses en FIAc/Fira Internacional d'Art Modern i Contemporani a Europa, 27a edició, convocades per l'Ordre d'11 d'octubre de 2000 de la Conselleria de Cultura i Educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10109


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ d'1 de desembre de 2000, de la directora general de Promoció Cultural i Patrimoni Artístic, per la qual es concedixen les ajudes a les galeries d'art valencianes admeses en FIAc/Fira Internacional d'Art Modern i Contemporani a Europa, 27a edició, convocades per l'Ordre d'11 d'octubre de 2000 de la Conselleria de Cultura i Educació. [2000/10139]
  
Convocat per l'Ordre d'11 d'octubre de 2000 de la Conselleria de Cultura i Educació un concurs públic per a la concessió d'ajudes a les galeries d'art valencianes admeses en FIAc/Fira Internacional d'Art Modern i Contemporani a Europa, 27a edició (DOGV núm. 3.873, de 08.11.2000).
  
Vista la proposta de concessió de les ajudes formulada per la Comissió Avaluadora en la seua reunió del dia 30 de novembre de 2000 i d'acord amb el que disposa la base cinquena de l'annex de l'ordre de convocatòria, resolc:
  
Adjudicar el crèdit a càrrec de l'aplicació pressupostària 30.16.257.95.7, línia de subvenció 4.11 del pressupost de la Generalitat Valenciana per al 2000, per un import global de dos milions de pessetes (2.000.000 PTA.), equivalents a 12.020,24 euros, a favor de les galeries d'art concursants i amb la dotació econòmica que figuren a continuació:
  
Galería Punto: un milió dos-centes mil pessetes (1.200.000 PTA), equivalents a 7.212,15 euros.
  
Galería Luis Adelantado: huit-centes mil pessetes (800.000 PTA), equivalents a 4.808,1 euros.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la notificació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació.